User talk:Gg. Any

Magyar gyógyszerész szócikkek
Szia! Nyilván észrevetted, hogy mostanában egy csomó új és jó gyógyszerészeti szócikket írnak a magyar Wikire olyan szerkesztők, akikről eddig sohasem hallottunk. A szócikkeket szakmailag Csupord szokta ellenőrizni, aki a Szegedi Egyetem docense, ahogy ez a szerkesztői lapjából kiderül.

Egyiküket sem ismerem, de feltételezem, hogy az új szócikkírók a tanítványai, és ő veszi rá őket a publikálásra. Ez a hallgatóknak és a Wikipédiának is jó. Viszont még jobb lenne kedvet csinálni nekik, ha nemcsak a helyesírási hibákat javítanád, hanem ellenőriznéd is a cikkeiket.

A kémiai botom most a saját politikai wikimbe tölti fel a kémiai statisztikákat. (A másik lehetőség a kotta wiki lenne: ez a két wiki fért a 15G-s bérelt diszkre.) Ha kibírod az o1g logót, itt vannak az új kémiai lapok a szerzőkkel: https://www.gyimesilaszlo.hu/politika/wiki/index.php/Segítség:Huwiki_vegyületek

Ki vagyok tiltva a magyar Wikipédiáról, így nem tudok a magyar vitalapodra írni. Gyimhu (talk) 22:41, 25 June 2019 (UTC)


 * Szia! Igen, észrevettem, sőt ma az egyikükkel össze is barátkoztam. Virágeditor a szerkesztői neve, a kezdők Kocsmafalán, a Kináz szócikkben, és a vitalapján is segítettem neki. Akinek tudok segítek, a szócikkben apró javításokkal is, de sajnos azt vállalni, hogy én leellenőrzöm ezeket nem tudom, sem időben, sem felelősségben, annak ellenére, hogy vegyészi végzettségem is van. Ne haragudj. Az o1g logó nem zavar. :D Gg. Any (talk) 21:44, 26 June 2019 (UTC)